  Майя Бывальцева 18-тӥ инвожолы Удмуртиын коронавирус инфекциен черлан 20 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнэз Ижкарын 14 улӥсьёслэсь, Можгаын ньыль адямилэсь но Сарапулын кык муртлэсь шараязы. Жаляса верано, эшшо одӥг висись кулӥз – воргорон, 84 арес. Улонысь кошкон вань учыръёс – 24. Йӧназы но выписать каремын 25 адями Александр Бречалов, Удмуртилэн тӧроезТулыспалысен та дырозь элькунысь укмыс лабораториосын коронавируслы 104 сюрс 689 эскеронъёс ортчытӥзы, берло уй-нуналскын – 1 сюрс 937. 18-тӥ инвожолы Удмуртиын коронавирус инфекциен черлан 1 сюрс 195 учыр зэматэмын. 694 адями черлэсь йӧназ.  Тегъёс: Тазалык Ижкар висён Удмуртия коронавирус АлександрБречалов  